Suid-Afrikaanse Grand Prix

Die Suid-Afrikaanse Grand Prix was 'n motorwedren wat by die Kyalami Grand Prix-renbaan en voor dit by die Prins George-renbaan in Suid-Afrika plaasgevind het. Dit het in 1967 verskuif na die Kyalami Grand Prix-renbaan waar dit tot en met die laaste wedren in 1993 aangebied is.

Die eerste wedren vind in die jaar 1934 by die Prince George-renbaan in Oos-Londen plaas. Die Suid-Afrikaanse Grand Prix was aanvanklik as slegs 'n Grand Prix motorsportgeleentheid aangebied en het nie deel uitgemaak van die Formule Eenwêreldkampioenskap nie. Die Grand Prix is 33 keer gehou en het vanaf 1962 25 keer vir die Formule 1 wêreldkampioenskap getel. As gevolg van die Tweede Wêreldoorlog is die Grand Prix tydelik gestaak vanaf 1940 tot en met 1959. Dit het voorgegaan in 1960 tot dit weer in 1985 gestaak is weens boikotte deur die buiteland teen die regering se apartheidsbeleid. Na die einde van apartheid is daar nog twee laaste wedrenne in 1992 en 1993 gehou maar is weens die groot onkoste nie as winsgewend deur die koördineerders beskou nie. Daar is sedertdien nie weer 'n Suid-Afrikaanse Grand Prix aangebied nie.

In April 2018 het Adrian Scholtz, hoof- uitvoerende beampte van Motorsport Suid-Afrika, Suid-Afrika se moontlike terugkeer tot die Formule Een Grand Prix-kalender bespreek. Hy sê dat die belangrikste struikelblokke is die hoë koste vir die aanbied van so 'n geleentheid en die feit dat tans nie een van Suid-Afrika se renbane aan FIA se vereistes as gasheer van 'n Formule Eenren voldoen nie, hoewel Kyalami naby kom.  Die moontlikheid van 'n Suid-Afrikaanse Grand Prix in Kaapstad of Durban is ook al bespreek.   

In vroeg 2023 was 'n ooreenkoms oor 'n terugkeer van die Suid-Afrikaanse Grand Prix vir die 2024-seisoen amper klaar, maar in Junie 2023 het die FIA aangekondig dat die Suid-Afrikaanse Grand Prix in die nabye toekoms nie 'n terugkeer na die F1-kalender sal maak nie weens die Suid-Afrikaanse regering se standpunt oor Rusland se inval in Oekraïne.

 Vorige wenners 
 'n Pienk agtergrond dui aan dat die Grand Prix nie deel uitgemaak het van die Formule Eenwêreldkampioenskap nie.
 Jaar Renjaer Vervaardiger Plek 1993  Alain Prost  Williams-Renault Kyalami 1992  Nigel Mansell  Williams-Renault 1991–1986 Nie plaasgevind nie 1985  Nigel Mansell  Williams-HondaKyalami 1984  Niki Lauda  McLaren-TAG 1983  Riccardo Patrese  Brabham-BMW 1982  Alain Prost  Renault 1981  Carlos Reutemann  Williams-Ford 1980  René Arnoux  Renault 1979  Gilles Villeneuve  Ferrari 1978  Ronnie Peterson  Lotus-Ford 1977  Niki Lauda  Ferrari 1976  Niki Lauda  Ferrari 1975  Jody Scheckter  Tyrrell-Ford 1974  Carlos Reutemann  Brabham-Ford 1973  Jackie Stewart  Tyrrell-Ford 1972  Denny Hulme  McLaren-Ford 1971  Mario Andretti  Ferrari 1970  Jack Brabham  Brabham-Ford 1969  Jackie Stewart  Matra-Ford 1968  Jim Clark  Lotus-Ford 1967  Pedro Rodriguez  Cooper-Maserati 1966  Mike Spence  Lotus-Climax Oos-Londen 1965  Jim Clark  Lotus-Climax Oos-Londen 1964 Nie plaasgevind nie 1963  Jim Clark  Lotus-Climax Oos-Londen 1962  Graham Hill  BRM 1961  Jim Clark  Lotus-Climax Oos-Londen 1960Die Suid-Afrikaanse Grand Prix het tweekeer in 1960 plaasgevind. Verwysing  Stirling Moss Porsche  Paul Frère Cooper-Climax 1959–1940 Nie plaasgevind nie 1939  Luigi Villoresi Maserati 6CM Oos-Londen 1938  Buller Meyer Riley 1937  Pat Fairfield English Racing Automobiles 1936  Mario Massacuratti Bugatti 35B 1935 Nie plaasgevind nie 1934  Whitney Straight Maserati 8CM 3.0L Oos-Londen

 Verskillende renbane (1934–1993) 

 Verwysings 


Kategorie:Formule Een Grands Prix